Róbert Csontos

**Róbert Csontos** (* 1972, Komárno) je slovenský divadelný herec a režisér.

## Životopis
Narodil v roku 1972 v Komárne. Vyrastal v mestečku Kolárovo. Zmaturoval na gymnáziu v Komárne s vyučovacím jazykom maďarským. Počas štúdia na strednej škole si zahral hlavnú rolu vo filme Pétra Tímára s názvom *Mielőtt befejezi röptét a denevér*.

Po maturite ihneď získal angažmán v Jókaiho divadle v Komárne, kde bol členom dve divadelné sezóny počas éry riaditeľa Sándora Bekeho. Po dvoch sezónach sa rozhodol študovať v Budapešti, kde v roku 1997 úspešne ukončil medzinárodnú hereckú akadémiu Hangár, odbor činoherectvo. Za svojich najvýznamnejších profesorov/majstrov považuje Annu Kiss – dramatičku, Judit Nyilassy – režisérku, Katalin Ladik – herečku, a režiséra Lászla Salamona Subu.

Po ukončení hereckej akadémie založil so svojimi spolužiakmi vlastný divadelný súbor s názvom *Napszinhaz*, ktorého hry boli uvádzané vo viacerých budapeštianskych divadlách (Thália Színház, Merlin Színház, Millenáris Teátrum, Budapesti Bábszínház, Pinceszínház). Popri hereckej a režisérskej práci sa venoval vedeniu workshopov pre hercov na viacerých medzinárodných divadelných festivaloch. V roku 2003 bol moderátorom kultúrneho/divadelného programu rádia *Radio Cafe 98.6*.

V roku 2008 v Bratislave založil divadlo *Meteorit*, v ktorom režíroval viacero inscenácií, často aj s medzinárodným hereckým obsadením.

Od roku 2010 vedie na Slovensku kurzy osobnostného rozvoja jedinečnou metódou pedagogicko-dramatických foriem vzdelávania dospelých v divadle Meteorit. Do roku 2025 kurzy úspešne absolvovalo viac ako 4 000 účastníkov (vrátane dospelých a tínedžerov). Od roku 2018 vedie Reunion – zážitkové tábory pre dospelých.

Od roku 2023 realizuje celoslovenský umelecký projekt pre deti „Ríša rozprávok“ – hravý divadelno-vzdelávací program nielen pre školy ale aj pre širokú verejnosť. Program sa realizuje aj v Maďarsku pod názvom „Meseváros“.

## Najvýznamnejšie role
* Marius von Mayenburg: *Paraziti* (Ringo)
* W. Shakespeare: *Rómeo a Júlia* (Rómeo)
* Balassi Bálint: *Szép magyar komédia* (Credulus)
* Marquis de Sade: *Justine* (Markíz de Bressac)
* Csokonyay Vitéz Mihály: *Dorottya* (Dorottya)
* Witold Gombrowicz: *Svadba* (Henryk)
* Artur Schnitzler: *Korbe – Korbe* (Mladý muž)
* Euripides: *Bakchantky* (Dionýs)
* Mark Ravanhill: *Shopping and Fucking* (Robbie)
* Katarina Castrovilli: *Kabaret na jednu noc* (Marlene Dietrich)
* Katarina Castrovilli: *Dialógy penisov* (Muž)
* W. Shakespeare: *Sen noci Svätojánskej* (Puk)
* *Vendégjáték Bolzanoban* - podľa románu Sándor Márai (Cassanova)
* *Postel Prokrustesa* – autorská hra divadla Napszinhaz (Cudzinec)
* *Noc v pekle* – na motívy diel Arthura Rimbauda (Muž)
* E. Ionesco: *Kráľ umiera* (Kráľ)

## Režisérske práce
* *Az elkárhozott lélek panoptikuma* - inšpirované dielami Bertolta Brechta (1998)
* F. G. Lorca: *A halálthozó pillangó* (1999)
* Hans Sachs: *A furfangos keritono* (1999)
* *Ismeretlen francia szerzo - Komédia az asszonyokrol* (1999)
* *Venyigeszu és a plankton* - podľa románu Borisa Viana (2000)
* *Scream* – na motívy diel Edgar Allan Poe (2000)
* Aischylos: *Oresteia* (2001)
* W. Shakespeare: *Richard III* (2002)
* W. Shakespeare: *Macbeth* (2003)
* W. Shakespeare: *Sen noci Svätojánskej* (2004)
* W. Shakespeare: *Ako sa Vám páči* (2005)
* Euripides: *Bakchantky* (2008)
* Ivan Kusan: *Caruga* (2008)
* Eve Ensler: *Monológy vagín* (2009)
* *Caffe Rozkokoš* – autorská hra (2010)
* *Snehová kráľovná* – na motívy diela H. Ch. Andersena (2010)
* Katarina Castrovilli: *Kabaret na jednu noc* (2011)
* W. Shakespeare: *Romeo a Julia* (2011)
* Aristophanes: *Lysistrata* (2012)
* *Justine* – podľa románu Marquis de Sade (2013)
* Antoine de Saint-Exupéry: *Malý princ* (2014)
* *Spovede Vagín* – autorská hra (2014)
* *Slovenský horor* – autorská hra (2015)
* F. Garcií Lorca: Dom Bernardy Alby (2019)
* C. Goldoni: Žiarlivé ženy (2020)
* Primadony (autorská hra) 2021

## Referencie

## Externé odkazy
* Róbert Csontos – divadlo Meteorit
* Ríša rozprávok
* Meseváros (po maďarsky)

Kategória:Slovenskí divadelní herci
Kategória:Slovenskí divadelní režiséri
Kategória:Osobnosti z Komárna